Rīgas pašvaldības sabiedrība ar ierobežotu atbildību “Rīgas satiksme”

APSTIPRINĀTS  
Iepirkuma komisijas   
2024. gada 19. novembra sēdē

Iepirkuma procedūras

**“Transportam paredzētu bezvadu mobilo kolonnas pacēlāju komplektu piegāde”**

Identifikācijas Nr. RS/2024/75

**NOLIKUMS**

**Rīga**

**2024**

**I VISPĀRĪGĀ INFORMĀCIJA**

1. **Iepirkuma priekšmets, procedūras veids un paredzamā līguma cena**
   1. Iepirkuma priekšmets: Transportam paredzētu bezvadu mobilo kolonnas pacēlāju komplektu piegāde un Pasūtītāja darbinieku apmācību nodrošināšana darbam ar iekārtu.
   2. Galvenais CPV kods: 42416300-8 (pacēlāji).
   3. Iepirkuma veids - atklāta iepirkuma procedūra saskaņā ar Pasūtītāja Iepirkuma nolikumu.
   4. Iepirkuma paredzamā līguma cena: 103 959,00 EUR neieskaitot pievienotās vērtības nodokli (turpmāk – PVN).
   5. Iepirkuma komisija: iepirkuma procedūru organizē Pasūtītāja apstiprināta iepirkuma komisija (turpmāk – iepirkuma komisija).
2. **Iepirkuma identifikācijas numurs:** iepirkuma identifikācijas numurs – RS/2024/75.
3. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību "Rīgas satiksme"

Reģistrācijas Nr.40003619950

Juridiskā adrese: Kleistu iela 28, Rīga, LV - 1067

Biroja adrese: Vestienas iela 35, Rīga, LV-1035

Tālr. 67104800.

1. **Pasūtītāja kontaktpersona:**

Alena Kamisarova, tālr. +371 67104791, mob.t.: +371 28366242, e-pasts: [Alena.Kamisarova@rigassatiksme.lv](mailto:Alena.Kamisarova@rigassatiksme.lv).

1. **Pretendenti**
   1. Iepirkuma procedūrā var piedalīties jebkurš pretendents, kas atbilst Pasūtītāja izvirzītajām prasībām un, iesniedzot piedāvājumu, apliecinās spējas nodrošināt šajā nolikumā minēto pakalpojumu sniegšanu, kā arī slēgt iepirkuma līgumu ar tajā minētajiem noteikumiem.
   2. Pretendentiem ir tiesības apvienoties apvienībā un iesniegt kopīgu piedāvājumu.
   3. Gadījumā, ja pretendentu apvienībai tiks piešķirtas līguma slēgšanas tiesības, tai pēc savas izvēles jāizveido personālsabiedrība (pilnsabiedrība), vai jānoslēdz sabiedrības līgums, vienojoties par apvienības dalībnieku atbildības sadalījumu.
   4. Piedāvājumu variantu iesniegšana šajā iepirkuma procedūrā nav pieļaujama.

**II INFORMĀCIJAS APMAIŅA, PIEDĀVĀJUMU NOFORMĒŠANAS, IESNIEGŠANAS KĀRTĪBA**

1. **Informācijas apmaiņa**
   1. Saziņa starp Pasūtītāju un ieinteresētajiem piegādātājiem iepirkuma procedūras ietvaros notiek latviešu valodā, rakstiski pa pastu vai e-pastu.
   2. Papildu informāciju par iepirkuma procedūras nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot iepirkuma komisijai vai elektroniski parakstītu, nosūtot uz e-pasta adresi [sekretariats@rigassatiksme.lv](mailto:sekretariats@rigassatiksme.lv).
   3. Ja pretendents ir laicīgi pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā piecas dienas pirms piedāvājumu iesniegšanas termiņa beigām.
   4. Jebkura papildu informācija, kas tiks sniegta saistībā ar šo iepirkuma procedūru, tiks publicēta Pasūtītāja mājaslapā internetā sadaļā “Iepirkumi un izsoles”. Ieinteresētajam piegādātājam ir pienākums sekot līdzi publicētajai informācijai. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
2. **Iespējas saņemt iepirkuma procedūras dokumentus un ar tiem iepazīties**
   1. Elektroniska piekļuve: Pasūtītāja interneta vietne [www.rigassatiksme.lv](http://www.rigassatiksme.lv), sadaļa “Iepirkumi un izsoles” - <https://www.rigassatiksme.lv/lv/par-mums/iepirkumi/> un elektronisko iepirkumu sistēmā apakšsistēmā „e-konkursi” https://www.eis.gov.lv/EKEIS/Supplier.
3. **Piedāvājuma noformēšana**
   1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.
   2. Piedāvājums iesniedzams latviešu. Iepirkuma procedūras norises laikā sarakste starp Pasūtītāju un pretendentiem noris latviešu valodā. Pretendents var piedāvājumā iekļaut oriģināldokumentus vai aprakstus svešvalodā, bet dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.
   3. Visus iepirkuma procedūras piedāvājuma dokumentus un to pielikumus jāparaksta pretendenta amatpersonai ar pārstāvības tiesībām vai pretendenta pilnvarotai personai. Ja piedāvājumu paraksta pilnvarota persona, tad kopā ar piedāvājumu jāiesniedz arī pilnvara.
   4. Ja piedāvājumu iesniedz personu grupa vai personālsabiedrība, piedāvājumu paraksta visas personas, kas iekļautas personu grupā vai personālsabiedrībā. Piedāvājumā norāda personu, kura pārstāv personu grupu iepirkuma procedūrā, kā arī katras personas atbildības apjomu.
   5. Piedāvājumā iekļautajiem dokumentiem jāatbilst Dokumentu juridiskā spēka likuma un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasībām.
   6. Pasūtītājs nesedz nekādus izdevumus, kas pretendentiem ir radušies sakarā ar piedāvājuma sagatavošanu un iesniegšanu.
4. **Piedāvājumu iesniegšanas un atvēršanas vieta, datums, laiks un kārtība**
   1. Iepirkuma procedūras piedāvājumi jāiesniedz līdz **2024. gada 10. decembra plkst.15.30**, elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
      1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
      2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e - konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
   2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
   3. Sagatavojot piedāvājumu, pretendents ievēro, ka:
      1. Pieteikuma veidlapa un finanšu piedāvājums saskaņā ar e - konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
      2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
   4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
   5. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
5. **Piedāvājuma derīguma termiņš**
   1. Piedāvājuma derīguma termiņš sākas no tā iesniegšanas brīža un ir spēkā 120 (viens simts divdesmit) kalendārās dienas.
   2. Pamatojoties uz Pasūtītāja rakstisku lūgumu, pretendents var pagarināt piedāvājuma derīguma termiņu. Pretendentam sava piekrišana vai noraidījums jāsniedz rakstveidā.
6. **Piedāvājuma sastāvs**
   1. Piedāvājumi iesniedzami atbilstoši iepirkuma procedūras nolikumā iekļautajiem paraugiem. Pretendentu piedāvājums sastāv no:
      1. pieteikuma, kas sagatavots atbilstoši 1.pielikuma paraugam;
      2. pretendenta atlases dokumentiem, kas sagatavoti atbilstoši iepirkuma procedūras nolikuma 18.punktā noteiktajām prasībām;
      3. Tehniskais piedāvājums, kas sagatavots saskaņā ar nolikuma 2.pielikumu un atbilstoši 19.1.punkta prasībām.
      4. Finanšu piedāvājuma, kas sagatavots saskaņā ar nolikuma 3.pielikumu un atbilstoši

19.2.punkta prasībām.

1. **Piedāvājuma apjoms**
   1. Piedāvājumu pretendents ir tiesīgs iesniegt par visu iepirkuma priekšmetu kopumā, piedāvājuma variantu iesniegšanu pasūtītājs nepieļauj. Nepilnīgi piedāvājumi nav atļauti.

**III INFORMĀCIJA PAR IEPIRKUMA PRIEKŠMETU**

1. **Iepirkuma priekšmets** 
   1. **Iepirkuma priekšmets:** Izpildītājam jāveic transportam paredzētu bezvadu mobilo kolonnas pacēlāju komplektu piegāde un iekārtu tests kopā ar Pasūtītāja darbiniekiem, kā arī, jāveic apkope un uzturēšana garantijas laikā un jānodrošina Pasūtītāja darbinieku apmācības (8 personām) darbam ar iekārtu, atbilstoši tehniskajā dokumentācijā noteiktajām prasībām.
   2. **Iekārtu un veicamo darbu apraksts:** norādīts Tehniskajā specifikācijā un Tehniskā piedāvājuma formā (2.pielikums).
   3. **Līguma termiņš:** piegāde jāveic 13 (trīspadsmit) nedēļu laikā no līguma spēkā stāšanās brīža.
   4. **Garantijas termiņš:** vismaz 24 mēneši no pieņemšanas – nodošanas akta parakstīšanas dienas. Garantijas laikā, nepieciešamības gadījumā, pēc Pasūtītāja pieprasījuma Izpildītājam jāveic regulēšana/ pārbaude 10 (desmit) darba dienu laikā no pieteikuma nosūtīšanas Līgumā (4.pielikums) norādītajai kontaktpersonai e-pasta veidā.
   5. **Komplektācija:** visam papildus nepieciešamajām aprīkojumam ir jābūt paredzētam, savienojamam un lietojamam kopā ar iekārtu. Pilns komplekta apraksts norādīts Tehniskās specifikācijas un Tehniskā piedāvājuma formas (2.pielikums) 3.punktā.
   6. Nepieciešamības gadījumā, detalizētāku informāciju par piegādājamo Iekārtu var saņemt, sazinoties ar Pasūtītāja kontaktpersonu Infrastruktūras daļas Tehnisko pakalpojumu nodaļas vadītāju Konstantīnu Šaļnovu, 26494111, [konstantins.salnovs@rigassatiksme.lv](mailto:konstantins.salnovs@rigassatiksme.lv).

1. **Līguma izpildes laiks un vieta**
   1. Iepirkuma līguma projekts ir pievienots nolikumam kā 4.pielikums un kalpos par pamatu iepirkuma līguma noslēgšanai starp Pasūtītāju un iepirkuma procedūras uzvarētāju.
   2. Iepirkuma līguma pielikumi tiks izstrādāti pēc iepirkuma procedūras uzvarētāja paziņošanas saskaņā ar nolikumā, tā pielikumos un iepirkuma procedūras uzvarētāja piedāvājumā ietverto informāciju.
   3. Norēķini starp Pasūtītāju un Izpildītāju tiek veikti saskaņā ar iepirkuma līguma (projekts nolikuma pielikumā Nr.4) 3.punktā noteikto kārtību.
   4. Līguma izpildes vieta – Vestienas iela 35 un Jelgavas iela 37, Rīgā.

**IV PRETENDENTU ATLASES PRASĪBAS**

1. **Pretendenta izslēgšanas noteikumi**
   1. Uz pretendentu (arī visiem piegādātāju apvienības dalībniekiem vai personālsabiedrības biedriem (ja pretendents ir piegādātāju apvienība vai personālsabiedrība) un uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst Iepirkuma procedūras dokumentos noteiktajām prasībām, attiecas Sabiedrisko pakalpojumu sniedzēju iepirkumu likuma 48.panta otrās daļas 2. punktā, kas attiecināmi uz Valsts ieņēmumu dienesta administrējamo nodokļu parādu pārbaudi, un 4.punktā noteiktie pretendentu izslēgšanas noteikumi.
   2. Pretendentu izslēgšanas noteikumu attiecināmība uz konkrēto pretendentu tiks pārbaudīta Sabiedrisko pakalpojumu sniedzēju iepirkumu likuma 48. pantā noteiktajā kārtībā.
   3. Pasūtītājs veic pārbaudi un izslēdz Pretendentu no dalības Iepirkumu procedūrā Starptautisko un Latvijas Republikas nacionālo sankciju likuma 11.1 panta pirmajā daļā noteiktajiem gadījumiem.
   4. Pasūtītājs veic pārbaudi un izslēdz Pretendentu no dalības Iepirkumu procedūrā, ja tiek konstatēti 2022.gada 8.aprīļa Padomes Regulas 2022/576, ar kuru groza Regulu Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 1.panta 23.punktā iekļautajā 5.k panta 1.punktā noteiktie gadījumi.
2. **Prasības profesionālās darbības veikšanā**
   1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, ir jābūt reģistrētiem Komercreģistrā vai, ja pretendents ir ārvalstu persona – reģistrētam atbilstoši attiecīgās valsts normatīvo aktu prasībām.
3. **Prasības pretendenta tehniskajām un profesionālajām spējām**

17.1. Pretendents iepriekšējo 3 (trīs) gadu laikā (no 2021. gada līdz piedāvājumu iesniegšanas termiņam) ir veicis vismaz 1 (vienu) bezvadu mobilo kolonnas pacēlājukomplekta, kura celtspēja ir vismaz 7,5 t, piegādi.

* 1. Pretendentam ir tiesības kā ražotāja autorizētam pārstāvim vai ražotāja autorizētā pārstāvja pilnvarotai personai piegādāt bezvadu mobilo kolonnas pacēlāju komplektus, nodrošināt bezvadu mobilo kolonnas pacēlāju komplektu apkopi un remontdarbus garantija laikā.

**V PRETENDENTA ATBILSTĪBAS PĀRBAUDE**

**(ATLASES DOKUMENTI)**

1. Lai Pasūtītājs izvērtētu pretendentu un pretendents apliecinātu savu atbilstību nolikuma IV sadaļā paredzētajām prasībām, pretendentam jāiesniedz sekojoši dokumenti:
   1. ja pretendents ir ārvalstu persona, tam jāiesniedz reģistrācijas apliecības kopija vai izdruka no attiecīgās valsts publiskās datubāzes, kas apliecina atbilstību nolikuma 16.1.punktam. Attiecībā uz Latvijas Republikā reģistrētiem pretendentiem Pasūtītājs par šo pretendentu atbilstību nolikuma 16.1.punktam pārliecinās attiecīgo informāciju iegūstot publiskajā datubāzē;
   2. Lai noskaidrotu pretendenta atbilstību Pasūtītāja izvirzītajām atlases prasībām, Pasūtītājs pārbaudīs par pretendentu pieejamo informāciju publiskās datubāzēs.
      1. Informācija par pretendenta pieredzi iesniedzama, atbilstoši nolikuma 17.1. punktam, pēc šādas tabulas Nr.1:

Tabula Nr.1

|  |  |  |
| --- | --- | --- |
| **Nr.** | **Pasūtītājs**  (pasūtītāja kontaktpersona, e-pasta adrese, tālr.nr.) | **Iekārtas raksturojums, atrašanās vieta, līguma izpildes laiks/periods** |
| 1. |  |  |

* + 1. Piedāvāto iekārtu ražotāja vai ražotāja autorizētā pārstāvja izsniegtu dokumentu, kas apliecina Pretendenta atbilstību nolikuma 17.3.punktam.
  1. Izziņas un citus dokumentus, kurus izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
  2. Apliecinot atbilstību prasībām attiecībā uz pretendenta tehniskajām un profesionālajām spējām, pretendents var balstīties uz citu personu iespējām neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka tā rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniedz pakalpojumu, kura izpildei attiecīgās spējas ir nepieciešamas.
  3. Pretendents savā piedāvājumā norāda visus tos apakšuzņēmējus vai apakšuzņēmēju apakšuzņēmējus, kuru sniedzamo pakalpojumu vērtība ir 10 000 EUR bez PVN vai lielāka, katram šādam apakšuzņēmējam izpildei nododamo iepirkuma līguma daļu, un pievieno vienošanos, kurā norādīti apakšuzņēmējam nododamo darbu veidi, šo darbu apjoms procentos no piedāvātās kopējās līguma cenas, un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgās iepirkuma procedūras ietvaros tā saistīto uzņēmumu sniedzamo pakalpojumu vērtību. Šā punkta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
  4. pretendenta amatpersonas ar paraksta tiesībām izdota pilnvara, ja piedāvājumu neparaksta pretendenta amatpersona ar paraksta tiesībām.

**VI PIEDĀVĀJUMS**

1. Piedāvājumu veido tehniskais un finanšu piedāvājums

19.1. **Tehniskais piedāvājums** jāsagatavo saskaņā ar noteikto formu - 2.pielikums, norādot pilnu informāciju, lai Pasūtītājam būtu iespējams pārliecināties par piedāvāto Iekārtu atbilstību Pasūtītāja izvirzītajām prasībām, tajā skaitā nepieciešamības gadījumā pievienojot Iekārtas tehnisko dokumentāciju u.c. dokumentus.

* 1. **Finanšu piedāvājums** jāsagatavo saskaņā ar noteikto formu - 3.pielikumu “Finanšu piedāvājums”. Cenas jānorāda EUR bez PVN.
     1. Attiecībā uz finanšu piedāvājuma sagatavošanu pretendentam jāievēro šādi nosacījumi:
        1. Finanšu piedāvājumā norāda cenu, kurā ietilpst: Iekārtu vērtība, piegāde, transportēšanas izmaksas, Pasūtītāja darbinieku apmācības par Iekārtu lietošanu, izmaksas, kas saistītas ar speciālistu darba apmaksu, kā arī, nepieciešamo atļauju saņemšanai no trešajām personām, garantijas saistību izpildes izmaksas, nodokļi (izņemot pievienotās vērtības nodokli), nodevas, muitas nodevas un nodokļi u.c. ar līguma izpildi saistītās izmaksas;
        2. Piedāvājuma cena jānorāda ar precizitāti 2 (divas) zīmes aiz komata.

**VII PIEDĀVĀJUMU VĒRTĒŠANAS KĀRTĪBA**

1. **Piedāvājumu vērtēšanas kārtība**

20.1. Visus ar iepirkuma procedūras norisi saistītos jautājumus risina Pasūtītāja izveidota iepirkuma komisija.

* 1. No sākuma komisija veic piedāvājumu noformējuma pārbaudi, kuras laikā iepirkuma komisija izvērtē, vai piedāvājums sagatavots un noformēts atbilstoši iepirkuma procedūras nolikuma II sadaļas prasībām. Ja piedāvājums neatbilst prasībām, iepirkuma komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā iepirkuma procedūrā tas tālāk netiek vērtēts.
  2. Iepirkuma komisija pārbauda, vai Pretendents, tā darbinieks vai Pretendenta piedāvājumā norādītā persona nav konsultējusi vai citādi bijusi iesaistīta iepirkuma procedūras dokumentu sagatavošanā. Ja Pretendents, tā darbinieki vai Pretendenta piedāvājumā norādītā persona ir konsultējusi vai citādi bijusi iesaistīta iepirkuma procedūras sagatavošanā un ja šis apstāklis piegādātājam dod priekšrocības iepirkuma procedūrā, tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Iepirkuma komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam piegādātājam dotu jebkādas priekšrocības iepirkuma procedūrā, tādējādi kavējot, ierobežojot vai deformējot konkurenci.
  3. Iepirkuma komisija veic pretendenta tehniskā piedāvājuma atbilstības pārbaudi iepirkuma procedūras nolikuma prasībām. Ja pretendenta tehniskais piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts.
  4. Izvērtējot pretendenta finanšu piedāvājumu, iepirkuma komisija pārbauda tā atbilstību iepirkuma procedūras nolikuma prasībām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts. Iepirkuma komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Novērtējot un salīdzinot piedāvājumus, kuros bijušas aritmētiskas kļūdas, Iepirkuma komisija ņem vērā izlabotās cenas.
  5. Iepirkum komisija izvērtē, vai piedāvājums neatbilst šķietami nepamatoti lēta piedāvājuma pazīmēm. Ja Iepirkuma komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Sabiedrisko pakalpojumu sniedzēju iepirkuma likuma 59.pantu.
  6. Iepirkuma komisija veic pretendenta kvalifikācijas pārbaudi, vadoties no pretendenta iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs. Ja pretendents neatbilst iepirkuma procedūras nolikumā norādītajām pretendenta atlases prasībām, pretendents tiek izslēgts no turpmākās dalības iepirkuma procedūrā.
  7. Iepirkuma komisija ir tiesīga pretendentu kvalifikācijas, tehnisko un finanšu piedāvājumu atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
  8. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, pārbauda tā atbilstību Starptautisko un Latvijas Republikas nacionālo sankciju likuma prasībām.

1. **Piedāvājuma izvēles kritērijs**

21.1. Piedāvājuma izvēles kritērijs ir Nolikuma prasībām atbilstošs piedāvājums **ar zemāko piedāvāto kopējo cenu**.

* 1. Ja vairāku pretendentu piedāvātā vērtējamā cena ir vienāda, iepirkuma komisija izvēlas to pretendentu, kurš ir veicis lielākus nodokļu maksājumus valsts kopbudžetā pēdējā gadā, par kuru likumā noteiktajā kārtībā ir iesniegts gada pārskats.

1. **Lēmumu pieņemšanas kārtība un pretendentu informēšana**

22.1. Iepirkuma komisija lēmumus pieņem sēdēs. Iepirkuma komisija ir lemttiesīga, ja tās sēdē piedalās vismaz divas trešdaļas Iepirkuma komisijas locekļu, bet ne mazāk kā trīs locekļi.

* 1. Iepirkuma komisija lēmumu par iepirkuma procedūras rezultātiem pieņem ar balsu vairākumu. Ja iepirkuma komisijas locekļu balsis sadalās vienādi, izšķirošā ir komisijas priekšsēdētāja balss. Iepirkuma komisijas loceklis nevar atturēties no lēmuma pieņemšanas.
  2. Lēmumu par iepirkumu procedūras rezultātiem pieņem Iepirkuma komisija saskaņā ar nolikuma 21.punktā noteikto piedāvājumu izvēles kritēriju.
  3. Iepirkuma komisija var jebkurā brīdī pārtraukt iepirkuma procedūru, ja tam ir objektīvs iemesls.
  4. Pēc lēmuma pieņemšanas visi pretendenti piecu darba dienu laikā tiek informēti par pieņemto lēmumu iepirkuma procedūrā, informāciju nosūtot pa pastu, faksu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai nododot personīgi.

1. **Iepirkuma līguma noslēgšana**

23.1. Iepirkuma komisijas lēmums un paziņojums par iepirkuma procedūras uzvarētāju, ar kuru tiks slēgts iepirkuma līgums, ir pamats iepirkuma līguma sagatavošanai. Līgums tiek slēgts uz pretendenta piedāvājuma pamata atbilstoši līguma projektam, kas pievienots nolikumam kā 4.pielikums.

* 1. Ja pretendents ir apvienība, apvienības dalībniekiem pirms iepirkuma līgumu noslēgšanas jāizveido personālsabiedrība (pilnsabiedrība), kurai jābūt reģistrētai Latvijas Republikas Uzņēmumu reģistrā vai attiecīgā ārvalsts reģistrā, un jāiesniedz Pasūtītājam personālsabiedrības (pilnsabiedrības) dibināšanas līguma (sabiedrības līgumu) kopija **vai** jānoslēdz sabiedrības līgums, vienojoties par apvienības dalībnieku atbildības sadalījumu, kurš jāiesniedz Pasūtītājam. Ja personālsabiedrība (pilnsabiedrība) ir reģistrēta attiecīgā ārvalsts reģistrā, jāiesniedz dokuments, kas apliecina minētās reģistrācija esamību. Par personālsabiedrības (pilnsabiedrības) reģistrāciju Latvija Republikas Uzņēmumu reģistrā Pasūtītājs pārliecinās, informāciju iegūstot publiskajā datubāzē.
  2. Ja izraudzītais pretendents atsakās slēgt līgumu ar Pasūtītāju vai neparaksta to 5 (piecu) darba dienu laikā pēc līguma saņemšanas (neparakstīšana šādā gadījumā tiek uzskatīta par atsacīšanos slēgt līgumu), Iepirkuma komisija pieņem lēmumu slēgt līgumu ar nākamo pretendentu, kurš iesniedzis nolikumam atbilstošu saimnieciski visizdevīgāko piedāvājumu ar zemāko cenu, vai pārtraukt iepirkuma procedūru, neizvēloties nevienu piedāvājumu.
  3. 5 (piecu) darba dienu termiņš pēc pretendenta lūguma var tikt pagarināts, ja izraudzītajam pretendentam nav iespējams ievērot termiņu objektīvu iemeslu dēļ – sakarā ar nolikuma nosacījumu izpildi par personālsabiedrības izveidi (ja izraudzītais pretendents ir apvienība)vai Latvijas Republikas normatīvajos aktos noteikto dokumentu, kas apliecina ārvalstu speciālista tiesības sniegt attiecīgus profesionālus pakalpojumus Latvijas Republikā, iesniegšanu.
  4. Ja tiek pieņemts lēmums slēgt līgumu ar nākamo pretendentu, kurš piedāvājis saimnieciski visizdevīgāko piedāvājumu ar zemāko cenu, bet tas atsakās slēgt līgumu vai neparaksta to 5 (piecu) darba dienu laikā pēc līguma saņemšanas, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.

1. **Pielikumi**
2. pielikums – Pieteikuma iesniegšanas ieteicamā forma;
3. pielikums – Tehniskā specifikācija un Tehniskā piedāvājuma veidne;
4. pielikums – Finanšu piedāvājuma veidne;
5. pielikums - Iepirkuma līguma projekts.

RP SIA “Rīgas satiksme”

Iepirkumu komisijas priekšsēdētāja

*/elektroniski parakstīts/* K.Meiberga

**1.pielikums**  
iepirkuma procedūras nolikumam  
“Transportam paredzētu bezvadu mobilo

kolonnas pacēlāju komplektu piegāde”

identifikācijas Nr. RS/2024/75

**PIETEIKUMA IESNIEGŠANAI IETEICAMĀ FORMA***(uz pretendenta veidlapas)*

**Pieteikums par piedalīšanos iepirkuma procedūrā**

**“Transportam paredzētu bezvadu mobilo kolonnas pacēlāju komplektu piegāde”**

**Identifikācijas Nr. RS/2024/75**

1. **IESNIEDZA**

|  |  |
| --- | --- |
| **Uzņēmuma pilns nosaukums** |  |
| **Uzņēmuma reģistrācijas numurs un datums** |  |
| **Juridiskā adrese** |  |
| **Faktiskā adrese** |  |
| **Bankas rekvizīti** |  |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālr. / Fakss** |  |
| **e-pasta adrese** |  |

1. **PIETEIKUMS**
2. Iepazinušies ar iepirkuma procedūras nolikumu un tā pielikumiem, mēs atbilstoši nolikuma prasībām iesniedzam piedāvājumu iepirkuma procedūrā un apliecinām savu atbilstību iepirkuma procedūras nolikuma prasībām.
3. Iesniedzot piedāvājumu, mēs apliecinām, ka esam iepazinušies ar iepirkuma procedūras dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies līguma piešķiršanas gadījumā pildīt visus iepirkuma procedūras nolikumam pievienotā līguma projektā noteiktos nosacījumus.
4. Ar šo piedāvājumu mēs apstiprinām, ka mūsu piedāvājums ir spēkā 120 dienas no piedāvājumu iesniegšanas termiņa beigām.
5. Informējam, ka uzņēmuma patiesais labuma guvējs/i ir -\_\_\_\_\_\_\_\_\_\_\_\_\_ [[1]](#footnote-2)
6. Paraksta pretendenta pārstāvis ar pārstāvības tiesībām vai tā pilnvarota persona:

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

**2.pielikums**

iepirkuma procedūras nolikumam  
“Transportam paredzētu bezvadu mobilo

kolonnas pacēlāju komplektu piegāde”

identifikācijas Nr. RS/2024/75

**TEHNISKĀ SPECIFIKĀCIJA UN TEHNISKAIS PIEDĀVĀJUMA FORMA**

Transportam paredzētu bezvadu mobilo kolonnas pacēlāju komplektu piegāde

|  |  |  |  |
| --- | --- | --- | --- |
|  | **Prasība** | **Prasības apraksts** | **Pretendenta tehniskais piedāvājums\*** |
| 1. | **Iekārtas nosaukums** | Bezvadu mobilo kolonnas pacēlāju komplekts, kas sastāv no :  - 6 kolonnām ar minimālo celtspēju 7,5 tonnas vienai kolonnai (transportam),   * ar 8 (astoņu) gabalu atbalsta statīviem |  |
| 2. | **Ražotājs** | *Pretendents norāda ražotāju un modeli* | [*Pretendents papildus pievieno ražotāja tehnisko specifikāciju*] |
| 3. | **Skaits** | 2 (divi) komplekti  Viens komplekts sastāv no:   * 6 atsevišķām statnēm, kuras 3 asu autobusam (trolejbusam) satver katru autobusa (trolejbusa) riteni un autobusa (trolejbusa) pacelšana notiek sinhroni, ceļot katru riteni atsevišķi. Divu asu autobusam (trolejbusam) tiek darbinātas 4 pacelšanas statnes. * Katram komplektam ir 8 (astoņi) gabali atbalsta statīvi. |  |
| 4. | **Tehniskās prasības** | Mobilās kolonnas komplekts ar celtspēju min 7,5 – max 9 tonnas, katrai kolonnai. Paredzēti lietošanai transportam . Autobusa (trolejbusa) riteņa satveršana notiek ar dakšu principu, atbalstot riteni no apakšas. |  |
| 4.1.1. |  | Riteņu dakšu garums ir min 385 mm, un tās ir regulējamas, riteņu diametram pieļaujamie autobusa (trolejbusa) riteņu izmēri - 275/70 R 22.5 un 225/75 R 17.5; |  |
| 4.1.2. |  | Darbības un celšanas vadības ierīce ir iebūvēta katrā kolonnā; |  |
| 4.1.3. |  | Celtspēja uz kolonnu min 7,5 t max 9 t; |  |
| 4.1.4. |  | Pacelšanas augstums robežās no min 1850 mm max 2100 mm; |  |
| 4.1.5. |  | Rāmja augstums priekšpusē max 170 mm; |  |
| 4.1.6. |  | Celšanas laiks max 90 sek; |  |
| 4.1.7. |  | Nolaišanas laiks (zem slodzes) max 90 sek; |  |
| 4.1.8. |  | Piedziņas režīms – Elektrohidrauliskais; |  |
| 4.1.9. |  | Piedziņas dzinējs līdzstrāvas; |  |
| 4.1.10. |  | Motora jauda kolonnā min 2,2 kW; |  |
| 4.1.11. |  | Barošanas avota veids - barošana ar akumulatoru; |  |
| 4.1.12. |  | Akumulatora tips – gēla akumulators (GEL), paredzēts lielām slodzēm, izmantojams bez apkopes; |  |
| 4.1.13. |  | Akumulators - min 80 Ah; |  |
| 4.1.14. |  | Pacelšanas cikli ar pilnu uzlādi - vismaz 15; |  |
| 4.1.15. |  | Drošinātājs, katrā kolonnā min 2,5 A; |  |
| 4.1.16. |  | Kopējais akumulatora spriegums 24 V; |  |
| 4.1.17. |  | Uzlādes kabeļa garums ne mazāk kā10 m; |  |
| 4.1.18. |  | Uzlādes spriegums 230 V; |  |
| 4.1.19. |  | Pilnas uzlādes laiks max 9 h; |  |
| 4.1.20. |  | Komunikācija - radio, bezvadu; |  |
| 4.1.21. |  | Darbības režīms – vadība katrā kolonnā ar LCD displeju; |  |
| 4.1.22. |  | Darbības princips - visi, pāros, individuāli; |  |
| 4.1.23. |  | Kontrole – elektroniskā; |  |
| 4.1.24. |  | Lēnais starts; |  |
| 4.1.25. |  | Sinhronizācija - proporcionālie vārsti; |  |
| 4.1.26. |  | Pārvietošanas ierīce katrā kolonnā, viegli vadāma paredzēta vienam operatoram; |  |
| 4.1.27. |  | Pārvietošanās ierīce - 2 priekšējie riteņi, fiksēti, riteņa rokturis ar atsperi, nolaižas pats zem slodzes; |  |
| 4.1.28. |  | Klīrenss rāmja priekšā mainīgs atkarībā no kolonas pacelšanas augstuma ar hidraulisko ierīci max 150 mm |  |
| 4.1.29. |  | Klīrenss rāmja aizmugurē mainīgs atkarībā no kolonas pacelšanas augstuma ar hidraulisko ierīci max 150 mm; |  |
| 4.1.30. |  | Drošība- mehāniska un hidrauliska; |  |
| 4.1.31. |  | Drošības elektro slēdzis uz katras kolonas; |  |
| 4.1.32. |  | Garums max 1300 mm; |  |
| 4.1.33. |  | Platums max 1120 mm; |  |
| 4.1.34. |  | Augstums max 2500 mm; |  |
| 4.1.35. |  | Dakšas augstums - (mm) riteņa atbalsta dakšu un citu zem transportlīdzekļa novietojamo elementu augstums ne vairāk kā 17 cm un dziļums līdz 70 cm; |  |
| 4.1.36. |  | Kolonnas svars max 650 kg; |  |
| 4.1.37. |  | Aizsardzības klase IP54; |  |
| 4.1.38. |  | Kolonnu virsma apstrādāta ar pulverkrāsojumu; |  |
| 4.1.39. |  | Atbalsta statīva slodze min 8000 kg; |  |
| 4.1.40. |  | Atbalsta statīva augstums 1200-2030mm, pārvietojams (uz riteņiem); |  |
| 4.1.41. |  | Atbalsta virsma apstrādāta ar – pulverkrāsojumu. |  |
| 5. | **Prasības komplektācijai** | Visam papildus nepieciešamajām aprīkojumam ir jābūt paredzētam, savienojamam un lietojamam kopā ar iekārtu. Pilns komplekta apraksts ir definēts 3.punktā. |  |
| 6. | **Atbilstība standartiem un normatīvajiem aktiem** | Iekārta CE sertificēta. |  |
| 7. | **Tehniskā dokumentācija** | Lietošanas instrukcija valsts valodā, tehniskā pase. |  |
| 8. | **Garantijas termiņš un nosacījumi** | Garantijas termiņš 24 mēneši. |  |
| 9. | **Termiņi un piegādes noteikumi** | Ne vairāk par 13 nedēļām pēc līguma noslēgšanas |  |
| 10. | **Piegādes adrese** | Viens komplekts Rīga, Vestienas ielā 35, viens komplekts Rīgā, Jelgavas ielā 37. |  |
| 11. | **Prasības darbinieku apmācībai darbam ar iekārtu** | Veikt iesaistītā personāla apmācību – 8 (astoņu) pasūtītāja darbinieku apmācība notiek pēc iekārtas piegādes. |  |
| 12. | **Apkopes un uzturēšana garantijas laikā** | Jānodrošina apkopes, saskaņā ar ražotāja norādījumiem. Garantijas laikā, nepieciešamības gadījumā pēc Pasūtītāja pieprasījuma Izpildītājam jāveic regulēšana/ pārbaude 10 (desmit) darba dienu laikā no pieteikuma nosūtīšanas līgumā norādītai kontaktpersonai e-pasta veidā. |  |

*\* Kolonnā norādīt visu pieprasīto informāciju.*

Tehniskā specifikācija aktualizēta 13.09.2024.

**3.pielikums**

iepirkuma procedūras nolikumam  
“Transportam paredzētu bezvadu mobilo

kolonnas pacēlāju komplektu piegāde”

identifikācijas Nr. RS/2024/75

**FINANŠU PIEDĀVĀJUMA FORMA**

Pretendents *\_\_\_\_\_\_\_\_/nosaukums/\_\_\_\_\_\_\_\_* piedāvā veikt iepirkumā paredzēto iekārtu piegādi un darbinieku apmācības par sekojošu cenu:

|  |  |  |  |  |  |  |
| --- | --- | --- | --- | --- | --- | --- |
| **Nr.p.k.** | **Izmaksu pozīcijas** | **Mērvienība** | **Skaits** | **Vienības cena**  **EUR bez PVN** | **Cena kopā EUR bez PVN** | |
| 1. | Bezvadu mobilo kolonnas pacēlājukomplekta piegāde.  1 (viens) komplekts sastāv no:   * 6 atsevišķām statnēm, kuras 3 asu autobusam (trolejbusam) satver katru autobusa (trolejbusa) riteni un autobusa (trolejbusa) pacelšana notiek sinhroni, ceļot katru riteni atsevišķi. Divu asu autobusam (trolejbusam) tiek darbinātas 4 pacelšanas statnes. * Katram komplektam ir 8 (astoņi) gabali atbalsta statīvi. | *1 komplekts* | *2* |  |  | |
| 2. | Darbinieku apmācība darbam arbezvadu mobilo kolonnas pacēlāju (orientējoši 8) | X | X | X |  | |
| **Kopā:** | | | | | |  | |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Pretendenta amatpersonas ar paraksta tiesībām (vai pretendenta pilnvarotās personas) vārds, uzvārds, amats, paraksts

**4.pielikums**

iepirkuma procedūras nolikumam  
“Transportam paredzētu bezvadu mobilo

kolonnas pacēlāju komplektu piegāde”

identifikācijas Nr. RS/2024/75

**Līguma projekts**

**LĪGUMS Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Transportam paredzētu bezvadu mobilokolonnas pacēlāju komplektu piegāde

**Rīgas pašvaldības sabiedrība ar ierobežotu atbildību „Rīgas satiksme”**, vien.reģ.Nr.40003619950, turpmāk – Pasūtītājs, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kas rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no vienas puses,

un

**\_\_\_\_\_\_\_\_\_\_\_\_\_\_\_\_\_\_**, vien.reģ.Nr.\_\_\_\_\_\_\_\_\_\_, turpmāk – Izpildītājs, tās \_\_\_\_\_\_\_\_\_\_\_\_\_\_\_\_\_personā, kas rīkojas saskaņā \_\_\_\_\_\_\_\_\_\_\_\_\_\_\_\_\_\_\_\_, no otras puses, katrs atsevišķi un abi kopā, turpmāk – Puse/Puses, pamatojoties uz Pasūtītāja rīkotās iepirkuma procedūras “Transportam paredzētu bezvadu mobilo kolonnas pacēlāju komplektu piegāde ” (identifikācijas Nr. RS/2024/75) rezultātiem, noslēdz šādu līgumu, turpmāk – Līgums:

1. **LĪGUMA PRIEKŠMETS**
   1. Izpildītājs ar saviem spēkiem un līdzekļiem apņemas veikt transportam paredzētu bezvadu mobilo kolonnas pacēlāju komplektu (turpmāk – Iekārtas) piegādi Pasūtītāja objektos, Iekārtu testu un Pasūtītāja darbinieku apmācības darbam ar Iekārtu, kā arī, veikt Iekārtu apkopi un uzturēšanu garantijas laikā, saskaņā ar Līguma 1.pielikumā ietverto Tehnisko specifikāciju un tehnisko piedāvājumu un Līguma 2.pielikumā ietverto Finanšu piedāvājumu, kā arī Līgumā norādītajiem termiņiem.
   2. Iekārtu Piegāde tiek veikta šādās Pasūtītāja adresēs:
      1. Vestienas ielā 35, Rīgā
      2. Jelgavas ielā 37, Rīgā
   3. Pēc Iekārtu piegādes Izpildītājs, vienojoties ar Pasūtītāja pārstāvi, 2 – 5 dienu laikā organizē Pasūtītāja darbinieku apmācības. Pasūtītāja darbiniekiem tiek izsniegta apliecība/sertifikāts darbam ar bezvadu mobilo kolonnas pacēlāju 2 dienu laikā no apmācību veikšanas. Apmācību cena noteikta Finanšu piedāvājumā.

1. **LĪGUMA DARBĪBAS TERMIŅŠ**
   1. Līgums stājas spēkā ar tā abpusējas parakstīšanas dienu un ir spēkā līdz Pušu saistību pilnīgai izpildei.
   2. Izpildītājs veic Iekārtu piegādi **13 (trīspadsmit) nedēļu laikā** no Līguma spēkā stāšanās dienas
   3. Iekārtu apkopi un uzturēšanu Izpildītājs nodrošina 24 (divdesmit četrus) mēnešus pēc Iekārtu pieņemšanas un nodošanas akta parakstīšanas. Izpildītājs šajā punktā minētajā termiņā nodrošina Iekārtu regulēšanu / pārbaudi 10 (desmit) darba dienu laikā pēc Pasūtītāja pārstāvja pieteikuma nosūtīšanas uz Izpildītāja elektroniskā pasta adresi.
2. **LĪGUMA SUMMA UN NORĒĶINU KĀRTĪBA**
   1. Līguma kopējā summa ir EUR \_\_\_\_ (\_\_\_\_\_\_ *euro*, \_\_\_ centi) neieskaitot pievienotās vērtības nodokli (PVN). PVN likme tiks piemērota saskaņā ar normatīvajos aktos noteikto. Līguma cenas atšifrējums norādīts Līguma 2.pielikumā.
   2. Samaksa par Iekārtu piegādi un apmācībām tiek veikta 30 (trīsdesmit) dienu laikā pēc pieņemšanas-nodošanas akta parakstīšanas un rēķina saņemšanas dienas, pārskaitot attiecīgo summu uz Izpildītāja rēķinā norādīto bankas kontu. Samaksa var tik veikta par katru objektu atsevišķi, parakstot attiecīgo pieņemšanas-nodošanas aktu. Samaksa par Iekārtau apkopi, uzturēšanu, regulēšanu / pārbaudi garantijas laikā ir ietverta Iekārtas cenā.
   3. Pasūtītājs neatbild par maksājuma nokavējumu, kas radies kredītiestāžu iekšējo darījumu rezultātā, ja maksājumi kredītiestādē iemaksāti savlaicīgi.
3. **DARBU IZPILDES UN PIEŅEMŠANAS KĀRTĪBA**
   1. Izpildītājs piegādā Iekārtas Pušu pilnvaroto personu saskaņotā laikā, ne vēlāk kā Līguma 2.2.punktā noteiktajā termiņā.
   2. Pasūtītāja pilnvarotā persona pieņem no Izpildītāja Iekārtas pēc Iekārtu piegādes, dokumentācijas (tajā skaitā lietošanas instrukcijas latviešu valodā) saņemšanas un apmācību Pasūtītāja darbiniekiem veikšanas. Līguma 10.1.1.punktā norādītās Pasūtītāja pilnvarotās personas pārbauda Piegādāto Iekārtu, dokumentācijas un apmācību atbilstību Līguma noteikumiem.
   3. Konstatējot piegādāto Iekārtu neatbilstību Līguma noteikumiem, Pasūtītāja pilnvarotā persona 5 (piecu) darba dienu laikā no dienas, kad Izpildītājs ir rakstiski paziņojis, ka Iekārtas ir piegādātas, sagatavo Iekārtas neatbilstības pieteikumu par konstatētajiem trūkumiem (turpmāk - neatbilstības pieteikums) un paziņo par to Izpildītāja pārstāvim uz elektroniskā pasta adresi. Tādā gadījumā, tiek uzskatīts, ka Iekārtu piegāde nav veikta un Pasūtītājs, ja minētie trūkumi netiek novērsti Iekārtu piegādes termiņa ietvaros vai Izpildītājs nepierāda, ka neatbilstības pieteikumā norādītie trūkumi vai neatbilstības nav pamatoti, piemēro līgumsodu Izpildītājam atbilstoši 6.4. apakšpunktā noteiktajai kārtībai līdz brīdim, kamēr Izpildītājs nenovērsīs konstatētās nepilnības.
   4. Izpildītājam 2 (divu) darba dienu laikā pēc neatbilstības pieteikuma saņemšanas jāatsūta savs pārstāvis vai rakstisks paskaidrojums par neatbilstības pieteikumā norādītajām neatbilstībām.
   5. Ja Izpildītājs nepilda 4.4.punkta noteikumus un nesniedz argumentētu skaidrojumu, vai pierādījumus, ka neatbilstības pieteikumā norādītās neatbilstības nav patiesas, tiek uzskatīts, ka Izpildītājs piekrīt neatbilstības pieteikumā minētajiem trūkumiem vai neatbilstībām.
   6. Ja Izpildītājs nepiekrīt Pasūtītāja neatbilstības pieteikumā norādītajiem Iekārtas trūkumiem vai neatbilstībām, Puses strīda izšķiršanā vai trūkuma vai neatbilstības konstatēšana var pieaicināt neatkarīgu ekspertu ekspertīzes veikšanai. Ja ekspertīzē tiek konstatēts, ka Iekārtai ir trūkumi vai neatbilstības, Izpildītājs sedz ekspertīzes izmaksas.
   7. Ja tiek konstatēti Iekārtas trūkumi vai neatbilstības, Izpildītājam jāveic atbilstošas Iekārtas piegāde. Ja Izpildītājs nevar piegādāt atbilstošu Iekārtu, tam ir pienākums 10 (desmit) dienu laikā par saviem līdzekļiem izvest neatbilstošo Iekārtas no Pasūtītāja teritorijas.
   8. Pasūtītāja pilnvarotā persona paraksta Iekārtas pieņemšanas – nodošanas aktu tikai pēc neatbilstības pieteikumā minēto trūkumu un neatbilstību novēršanas.
   9. Apkopes Izpildītājs veic saskaņā ar Iekārtas ražotāja norādīto biežumu un kārtību garantijas laikā. Par plānotās apkopes laiku Izpildītāja pilnvarotā persona pa e-pastu informē Pasūtītāja pilnvaroto pārstāvi. Regulēšanu, pārbaudes, Izpildītājs veic pēc Pasūtītāja pieprasījuma. Par darbu veikšanu pušu pārstāvji paraksta darbu pieņemšnas nodošanas aktu.
4. **KVALITĀTE UN GARANTIJAS**
   1. Izpildītājs nodrošina piegādātajām Iekārtām garantiju vismaz 24 (divdesmit četrus) mēnešus, skaitot no dienas, kad Izpildītājs ir veicis Iekārtu piegādi, tajā skaitā, nodrošinājis Pasūtītāju darbinieku apmācības un Puses parakstījušas pieņemšanas – nodošanas aktu. Garantija attiecas uz izgatavošanas defektiem, kā arī bojājumiem, kas radušies Izpildītājam transportējot Iekārtu, bet neattiecas uz bojājumiem, kas radušies Iekārtas ekspluatācijas noteikumu neievērošanas rezultātā.
   2. Izpildītājs garantē, ka piegādātās Iekārtas ir jaunas (nav bijušas lietošanā), tajā skaitā tajās nav iebūvētas lietotas vai atjaunotas komponentes un atbilst tā izgatavotāja tehniskajiem noteikumiem un Līguma prasībām.
   3. Līguma 5.1.punktā norādītajā garantijas laikā Izpildītājs bez maksas nodrošina Iekārtas un/vai tās darbības bojājumu novēršanu, kas nav radušies Pasūtītāja vai tā darbinieku vainas dēļ, vai Iekārtas nomaiņu, ja tāda nepeiciešama bojājumu novēršanai.
   4. Pasūtītāja pilnvarotā persona par konstatētajiem Iekārtas bojājumiem un/vai darbības traucējumiem paziņo Izpildītājam, nosūtot neatbilstības pieteikumu uz Izpildītāja pilnvarotās personas elektronisko e-pasta adresi.
   5. Izpildītājs nodrošina garantijā pieteikto Iekārtas problēmu atrisināšanu vai bojājumu novēršanu 10 darba dienu laikā, ja vien Puses nevienojas par citu termiņu. Novēršanas laiks tiek skaitīts no neatbilstības pieteikuma nosūtīšanas brīža. Izpildītājs apņemas par saviem līdzekļiem novērst visus atklātos bojājumus un darbības traucējumus, veicot Iekārtu remontu vai maiņu, ja šie bojājumi un/vai darbības traucējumi būs attiecināmi uz garantijas saistībām. Pēc bojājumu un/vai darbības traucējumu novēršanas Pasūtītāja pilnvarotā persona paraksta Izpildītāja darba uzdevumu, fiksējot laiku, cikos pieteiktais bojājums un/vai darbības trūkums novērsts.
5. **PUŠU TIESĪBAS, PIENĀKUMI UN ATBILDĪBA**
   1. Puses ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
   2. Līgumā noteikto saistību neizpildīšanas gadījumā vainīgā Puse atlīdzina otrai Pusei tiešos zaudējumus, bet Līgumā noteiktajos gadījumos maksā arī līgumsodus, ievērojot normatīvajos aktos noteiktos līgumsoda apmēra ierobežojumus. Līgumsoda summas netiek ieskaitītas zaudējumu segšanā.
   3. Līgumsoda samaksa neatbrīvo Puses no to pienākumu izpildes, kā arī ar savu darbību nodarīto zaudējumu atlīdzināšanas.
   4. Par Līgumā noteikto Iekārtu piegādes termiņu nokavēšanu Pasūtītājs ir tiesīgs pieprasīt no Izpildītāja līgumsodu 0,1% apmērā no Līguma cenas par Iekārtu (Iekārtas) piegādi par katru nokavēto dienu, bet ne vairāk kā 10 % no Līgumā noteiktās Iekārtu cenas.
   5. Ja Izpildītājs Iekārtas piegādi kavē vairāk kā par 30 dienām vai atsakās no Līgumā noteikto piegāžu izpildes, Pasūtītājs ir tiesīgs vienpusēji izbeigt Līgumu.
   6. Par samaksas termiņu neievērošanu Izpildītājs ir tiesīgs pieprasīt Pasūtītājam līgumsodu 0,1% apmērā no nokavētā maksājuma summas par katru nokavēto dienu, bet ne vairāk kā 10 % no neizpildīto saistību summas.
   7. Ja Izpildītājs pienācīgi nepilda vai neievēro Līguma 5.punktā noteiktās kvalitātes un garantijas saistības, tad Pasūtītājs ir tiesīgs pieprasīt no Izpildītāja līgumsodu 0,1% apmērā no bojātās Iekārtas cenas par katru nokavēto dienu, bet ne vairāk kā 10 % no neizpildīto saistību summas.
   8. Līgumsoda samaksa neatbrīvo Izpildītāju no ar šo Līgumu uzņemto saistību pilnīgas un pienācīgas izpildes.
   9. Ja Izpildītājs savlaicīgi neveic apkopju un vai uzturēšanas darbus, tad Pasūtītājs ir tiesīgs pieprasīt no Izpildītāja līgumsodu 50 EUR par katru nokavēto dienu, bet ne vairāk kā 10 % no Līguma summas.
   10. Pasūtītājam ir tiesības ieturēt līgumsodu no Izpildītājam izmaksājamās summas. Ja tas nav iespējams Pasūtītājs izraksta un iesniedz Izpildītājam rēķinu par līgumsoda samaksu. Rēķinu par līgumsodu otra Puse apmaksā 5 (piecu) darba dienu laikā, skaitot no tā iesniegšanas dienas.
   11. Pasūtītājam ir tiesības vienpusēji izbeigt Līgumu šādos gadījumos:
       1. Izpildītājs ir patvaļīgi pārtraucis Līguma izpildi;
       2. ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai tiek konstatēti citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
       3. Izpildītājs saistībā ar Līguma noslēgšanu vai Līguma izpildes laikā ir sniedzis nepatiesas vai nepilnīgas ziņas vai apliecinājumus;
       4. Izpildītājs saistībā ar Līguma noslēgšanu vai izpildi ir veicis prettiesisku darbību;
       5. Ja tiek konstatēts, ka Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
       6. Izpildītājs vai Izpildītāja amatpersonas, Līguma izpildē iesaistītie Izpildītāja darbinieki ir atzīti par vainīgiem noziedzīgā nodarījumā vai konkurences tiesību pārkāpumā, kas saistīts ar Līguma noslēgšanas procedūru vai izpildi. Ja Līgums tiek pārtraukts šajā punktā noteiktajā gadījumā, Pasūtītājam ir tiesības pieprasīt no Izpildītāja līgumsodu 2 (divu) līgumcenu apmērā, kas noteikta Līguma 3.1.punktā, apmērā.
   12. Izpildītājam ir tiesības vienpusēji izbeigt Līgumu, ja Pasūtītājs neveic maksājumu un līgumsods sasniedz 10% (desmit procentus) no neapmaksātās summas, neieskaitot PVN;
   13. Līgums tiek izbeigts paziņojuma kārtībā. Līgums ir uzskatāms par izbeigtu ar dienu, kad adresāts ir saņēmis paziņojumu, kas ierakstītā pasta sūtījumā ir nosūtīts uz adresāta juridisko adresi, vai elektroniski pa e-pastu vai e-adresē.
   14. Līgums var tikt izbeigts par to Pusēm noslēdzot rakstisku vienošanos.
   15. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, kā arī izpildes grūtības un citi līdzīgi apstākļi nav pamats Līguma izbeigšanai no Izpildītāja puses.
   16. Gadījumā, ja Pasūtītājs konstatē, ka Izpildītājam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 *euro*, Pasūtītājs ir tiesīgs aizturēt no Līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
   17. Izpildītājs drīkst veikt jauna apakšuzņēmēja, kura sniedzamo pakalpojumu cena ir vismaz 10 000,00 *euro*, nomaiņu/iesaistīšanu Līguma izpildē, ja Izpildītājs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja iesaistīšanai Līguma izpildē.
   18. Ja Izpildītājs Iepirkuma piedāvājumā norādīto apakšuzņēmēju pēc Līguma noslēgšanas nomaina bez Pasūtītāja rakstveida piekrišanas, Izpildītājs maksā Pasūtītājam līgumsodu 500,00 *euro* (pieci simti *euro* un 00 centi) par katru gadījumu (par katru apakšuzņēmēju).
   19. Izpildītājam ir pienākums ievērot Sadarbības ar darījumu partneriem pamatprincipus, kuri publicēti Pasūtītāja mājaslapā https://www.rigassatiksme.lv/lv/par-mums/. Gadījumā, ja Izpildītājs neievēro šos pamatprincipus, Pasūtītājs ir tiesīgs lauzt Līgumu.
6. **NEPĀRVARAMA VARA**
   1. Puses nav atbildīgas par savu saistību izpildi, ne arī par saistību neizpildes vai nepienācīgas izpildes rezultātā otrai Pusei radītiem zaudējumiem, ja tas noticis nepārvaramas varas apstākļu, tādi kā ugunsgrēks, dabas stihijas, jebkura rakstura karadarbības, teroristu uzbrukums, normatīvo aktu izmaiņas vai citu tamlīdzīgu apstākļu rezultātā, kurus Puses nevarēja ne paredzēt, ne novērst.
   2. Nepārvaramas varas apstākļu iestāšanās gadījumā saistību izpildes termiņš tiek atlikts attiecīgi tik ilgi, kamēr šie apstākļi beidzas. Šis noteikums ir attiecināms tikai uz tām saistībām, kuru izpilde tiek tādējādi kavēta.
   3. Gadījumā, ja rodas nepārvaramas varas apstākļi, kas ietekmē šī Līguma atsevišķu daļu izpildes termiņus, bet netraucē izpildīt Līgumu kopumā, Puses saskaņo savu turpmāko rīcību attiecībā uz Līguma izpildi un tā termiņiem.
   4. Pusei, kuras darbību apgrūtina nepārvaramas varas apstākļi, nekavējoties jāinformē par to otra Puse, pievienojot jebkādu informāciju, kas apliecina nepārvaramas varas apstākļus, un norādot uz šādu nepārvaramas varas apstākļu ietekmi uz Līguma izpildi, kā arī jāpieliek visas saprātīgās pūles, lai mazinātu nepārvaramas varas apstākļu radītās sekas.
   5. Ja nepārvaramas varas apstākļi turpinās ilgāk par2 (diviem) mēnešiem, Pusēm ir tiesības vienpusēji izbeigt Līguma darbību kopumā vai arī attiecībā uz to daļu, kuru izpildi traucē nepārvaramas varas apstākļi. Šādā gadījumā nevienai no Pusēm nav tiesību uz zaudējumu atlīdzību un tiek veikts norēķins par faktiski padarītajiem darbiem, kuri ir nodoti Līgumā noteiktajā kārtībā.

**8. KONFIDENCIALITĀTE**

* 1. Puses apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
  2. Informācija netiek uzskatīta par ierobežotas pieejamības informāciju, ja tā kļuvusi publiski pieejama vai tiek publicēta saskaņā ar normatīvajos aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.). Līguma un tā pielikumu teksts, kā arī informācija par Līguma cenu un izpildi (piegādi, veiktajiem darbiem, Līguma pirmstermiņa izbeigšanu, piemērotajiem līgumsodiem u.c.) nav uzskatāma par ierobežotas pieejamības informāciju.
  3. Informācijas neizpaušanas noteikumi neattiecas arī uz gadījumiem, kad normatīvie akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa normatīvajos aktos noteiktas kompetentas institūcijas vai organizācijas, kurām uz to ir likumīgas tiesības.

1. **Strīdu risināšana**
   1. Visus strīdus, kas izriet no Līguma, Puses risina savstarpējās pārrunās. Ja strīds pārrunās netiek atrisināts, to izskata Latvijas Republikas vispārējās instances tiesā saskaņā ar Latvijas Republikas normatīvajiem aktiem.
2. **CITI LĪGUMA NOTEIKUMI**
   1. Puses nosaka, ka ar Līguma izpildi saistītos jautājumus risinās Pušu pilnvarotās personas:
      1. no Pasūtītāja puses – Infrastruktūras daļas Tehnisko pakalpojumu nodaļas vadītājs Konstantīnu Šaļnovu, 26494111, [konstantins.salnovs@rigassatiksme.lv](mailto:konstantins.salnovs@rigassatiksme.lv).;
      2. no Izpildītāja puses – \_\_\_\_\_\_\_\_\_\_\_\_\_\_\_\_\_\_, tālr: \_\_\_\_\_\_\_\_\_\_\_\_\_\_\_\_, e-pasts: [\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_](mailto:inara.kackane@rigassatiksme.lv)
      3. pilnvarotajām personām ir tiesības pieteikt un pieņemt darbus, saskaņot Iekārtas piegādes laikus, parakstīt pieņemšanas - nodošanas aktus, rēķinus un pavadzīmes, nosūtīt neatbilstības pieteikumus, risināt garantijas jautājums, kā arī risināt citus jautājumus, kas saistīti ar Līguma izpildi. Minētās personas nav pilnvarotas izdarīt grozījumus Līgumā un tā pielikumā.
   2. Par Izpildītāja informēšanu par darba vides riskiem, Pasūtītājs nozīmē atbildīgo personu - Personāla pārvaldības daļas Darba aizsardzības un arodveselības nodaļas vadītāju Ināra Kačkāne, mob.tālr.: 265580528, e-pasts: [inara.kackane@rigassatiksme.lv](mailto:inara.kackane@rigassatiksme.lv).
   3. Visa informācija, kas saistīta ar Līguma izpildi Pušu strīda gadījumā par oficiālu tiks uzskatīta, ja tā noformēta kā rakstveida komunikācija, t.sk., Pušu pilnvaroto personu sarakste, kas veikta, izmantojot e-pasta adreses.
   4. Nevienai no Pusēm nav tiesību nodot savas tiesības un pienākumus trešajai personai bez otras līgumslēdzējas Puses rakstiskas piekrišanas.
   5. Kādam no šī Līguma noteikumiem zaudējot spēku likuma grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
   6. Par Līguma grozījumiem un papildinājumiem Puses rakstiski vienojas. Rakstiskās vienošanās pievienojamas Līgumam un tās kļūst par šī Līguma neatņemamu sastāvdaļu.
   7. Jautājumus, kas nav atrunāti šajā Līgumā, Puses risina saskaņā ar Latvijas Republikā spēkā esošajiem normatīvajiem aktiem.
   8. Līguma nodaļu nosaukumi izmantoti teksta pārskatāmībai un tie nevar tikt izmantoti Līguma noteikumu interpretācijai un skaidrošanai.
   9. Līgums ar pielikumiem parakstīts ar drošu elektronisko parakstu, kas satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Katram Līdzējam ir pieejams abpusēji parakstīts Līgums elektroniskā formātā.
3. **LĪDZĒJU REKVIZĪTI UN PARAKSTI**

|  |  |  |
| --- | --- | --- |
| Pasūtītājs: |  | Izpildītājs: |
| **RP SIA “Rīgas satiksme”**  juridiskā adrese: Kleistu iela 28, Rīga LV-1067  biroja adrese: Vestienas iela 35, Rīga LV-1035  Vien. reģ. Nr. 40003619950  Banka: AS „Citadele Banka”  Kods: PARXLV22  Konts: LV56PARX0006048641565 |  | Jurid. adrese:  Biroja adrese:  Tālr.:  Vien. reģ. Nr.  Banka:  Konts:  Kods: |
| *\*/paraksts/* |  | *\*/paraksts/* |
|  |  |  |

DOKUMENTS IR PARAKSTĪTS AR DROŠU ELEKTRONISKO PARAKSTU

UN SATUR LAIKA ZĪMOGU

1. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-2)